वेन ने अपने पेटेंट में यूएदा की एक्सटेंडर स्टिक का 'पूर्व प्रचलित कला' के रूप में जिक्र किया है, लेकिन उनका मानना है कि सेल्फी स्टिक को मिली मौजूदा लोकप्रियता उनके द्वारा विकसित किए गए मॉडल के कारण है। वेन का कहना है, "यह मेरी खोज का नतीजा है, और मैं इसका लिखित प्रमाण दे सकता हूं।" वेन द्वारा विकसित सेल्फी स्टिक को खूब खरीदा गया, लेकिन उसी डिजाइन से सस्ते स्टिक बनाकर दूसरी कंपनियां भी खूब कमाई करने लगी हैं।